Nafarroako Parlamentuko Mahaiak, 2022ko maiatzaren 2an eginiko bilkuran, Eledunen Batzarrak erabakia hartu ondoren, erabaki hau hartu zuen, besteak beste:

Errekonozimendu eta Erreparaziorako Batzorderako Nafarroako Parlamentuak izendatu beharreko lau kide hautatzeko arauekin bat, zeinak 2021eko maiatzaren 31ko Mahaiko erabakiaren bidez onetsi baitziren (73. NPAO, 2021-06-01ekoa), 2021eko abenduaren 13an EH Bildu Nafarroa talde parlamentarioak, Izquierda-Ezkerra talde parlamentario mistoak eta Nafarroako Podemos-Ahal Dugu foru parlamentarien elkarteak proposaturiko hautagaia, Javier Miranda Erro jauna, aldarrikatu zen.

Hautagaia proposatu duten taldeek eta elkarteak idazki bat aurkeztu dute 2022ko apirilaren 28an aipatu hautagaia erretiratze aldera (1732 Erregistroko sarrera-zenbakia).

Aipaturiko idazkia ikusita, honakoa hau ERABAKI DA:

**1.** Errekonozimendu eta Erreparaziorako Batzorderako Nafarroako Parlamentuak izendatu beharreko lau hautagaien hautaketarako Javier Miranda Erro jaunaren hautagaitzaren erretiratzea jasotzat ematea eta erabaki hau berari helaraztea. (10-21/ELC-00003).

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2022ko maiatzaren 2an

Lehendakaria: Unai Hualde Iglesias